Mike Lundin

Michael Robert Lundinhttps://verokone.hs.fi/henkilo/1984Lundin%20Michael%20Robert (s. 24. syyskuuta 1984 Burnsville, Minnesota, Yhdysvallat) on yhdysvaltalainen jääkiekkopuolustaja. Hänen vahvuutensa ovat liikkuvuudessa ja pelikäsityksessä.Jatkoaika.comEliteProspects

Ura
Seuraura
Lundin kävi Minnesotan Apple Valley High Schoolia, jonka jälkeen hän kävi vuodet 2003–2007 Mainen yliopistoa. Lundinin ensimmäinen kausi 2003–2004 päättyi siellä Hockey Eastin mestaruuteen. Tampa Bay Lightning varasi hänet neljännellä kierroksella 102. pelaajana NHL:n varaustilaisuudessa 2004. Lundin palkittiin viimeisen yliopistokautensa 2006–2007 päätteeksi Hockey Eastin urheiluhenkisimpänä pelaajana Len Ceglarski Awardilla ja valittiin toiseen tähdistökentälliseen.Legends of Hockey

Kaudeksi 2007–2008 Lundin siirtyi Tampa Bay Lightningiin, jossa hän pelasi koko kauden ylhäällä NHL:ssä ja sai 81 runkosarjaottelussa kuusi syöttöpistettä. Lundin pelasi kauden aikana myös NHL:n nuorten tähdistöottelussa. Toisen sopimuskautensa 2008–2009 hän pelasi kuitenkin suurimmaksi osaksi farmijoukkueessa, AHL:n Norfolk Admiralsissa, jonka tehokkain puolustaja Lundin oli tehoilla 4+25=29. NHL:ssä hän pelasi kauden aikana 25 runkosarjaottelua ja sai niissä kaksi syöttöpistettä. Syyskuussa 2009 Lundin teki vuoden mittaisen jatkosopimuksen Lightningin kanssa. Lundin teki kaudella 2009–2010 NHL:n yhden kauden piste-ennätyksensä; hän pelasi 49 runkosarjaottelua ja teki niissä tehot 3+10=13. Hän pelasi ison osan kaudestaan myös farmissa, mutta kauden 2010–2011 Lundin pelasi kokonaan NHL:ssä.

Heinäkuussa 2011 Lundin teki vapaana agenttina vuoden mittaisen ja miljoonan dollarin arvoisen sopimuksen Minnesota Wildin kanssa. Lundinille kausi 2011–2012 oli vaikea, sillä hän ei pystynyt pelaamaan ensimmäisessä 23 pelissä selkävamman ja viimeisessä 25 pelissä alavartalovamman takia. Hänelle kertyi kauden aikana yhteensä 17 ottelua Wildissa ja 2 AHL:n Houston Aerosissa. Kauden jälkeen Lundin teki vuoden sopimuksen Ottawa Senatorsin kanssa.

Kesällä 2013 Lundin siirtyi KHL-joukkue Barys Astanaan vuoden mittaisella sopimuksella. Kesällä 2014 hän solmi kaksivuotisen jatkosopimuksen Barysin kanssa. Kaikilla kolmella KHL-kaudella hän sijoittui puolustajien pistepörssissä 10 parhaan joukkoon. Kauden 2016-17 Lundin pelasi Sveitsin pääsarjassa NLA:ssa EHC Bielin joukkueessa.

Huhtikuussa 2017 Lundin siirtyi kaksivuotisella sopimuksella KHL-seura Jokereihin. Lundin loukkaantui marraskuussa saatuaan aivotärähdyksen ja oli sen myötä sivussa loppukauden ajan. 

Syyskuussa 2018 Lundin ja Jokerit purkivat pelaajan sopimuksen kauden 2018–19 osalta terveydellisistä syistä ja Lundin ilmoitti samalla vetäytyvän jääkiekosta ainakin kauden 2018–19 ajaksi. Myöhemmin hän ilmoitti lopettavansa pelaajauransa terveydellisiin syihin vedoten.

Maajoukkueura
Lundin edusti Yhdysvaltoja MM-kilpailuissa vuonna 2010.

 Muuta 
Lundin noudattaa vegaanista ruokavaliota.

Tilastot
 2001–2002  Apple Valley  USHS  –  –  –  –  –  –  –  –  –  – 2002–2003  Apple Valley  USHS  27  8  20  28  –  –  –  –  –  – 2003–2004  Univ. of Maine  NCAA  44  3  16  19  34  –  –  –  –  – 2004–2005  Univ. of Maine  NCAA  40  1  13  14  2  –  –  –  –  – 2005–2006  Univ. of Maine  NCAA  36  3  13  16  4  –  –  –  –  – 2006–2007  Univ. of Maine  NCAA  40  6  14  20  2  –  –  –  –  –  2007–2008  Tampa Bay Lightning  NHL  81  0  6  6  16  –  –  –  –  – 2008–2009  Norfolk Admirals  AHL  51  4  25  29  18  –  –  –  –  –   Tampa Bay Lightning  NHL  25  0  2  2  4  –  –  –  –  – 2009–2010  Norfolk Admirals  AHL  27  2  14  16  4  –  –  –  –  –        MM  6  0  1  1  0   Tampa Bay Lightning  NHL  49  3  10  13  18  –  –  –  –  – 2010–2011  Tampa Bay Lightning  NHL  69  1  11  12  12  18  0  2  2  2 2011–2012  Minnesota Wild  NHL  17  0  2  2  4  –  –  –  –  –   Houston Aeros  NHL  2  0  0  0  0  –  –  –  –  – 2012–2013  Almtuna IS  Allsvenskan  7  0  4  4  2  –  –  –  –  –   Ottawa Senators  NHL  11  0  1  1  0  –  –  –  –  – 2013–2014  Barys Astana  KHL  53  5  19  24  6  8  2  2  4  0 2014–2015  Barys Astana  KHL  60  6  33  39  6  7  0  1  1  0 2015–2016  Barys Astana  KHL  60  11  22  33  16  –  –  –  –  – 2016–2017  EHC Biel  NLA  45  2  13  15  4  1  0  0  0  0 2017–2018  Jokerit  KHL  23  0  0  0  2  –  –  –  –  – 6 kautta  yhteensä  NHL  252  4  32  36  54  18  0  2  2  2 4 kautta  yhteensä  KHL  196  22  74  96  30  17  2  3  5  0

Lähteet

Viitteet

Luokka:79.32 Jääkiekko
Luokka:Yhdysvaltalaiset jääkiekkoilijat
Luokka:Tampa Bay Lightningin varaamat pelaajat
Luokka:Vuonna 1984 syntyneet
Luokka:Elävät henkilöt